|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | **Berzence** | **Hivatali kapu:****rövid neve: SJFDI,** **KRID****azonosító: 601024153** |

**Ügyiratszám**: BER/77-1/2025.

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év január hó 28. napján tartandó ülésére**

*5. napirendi pont*

**Tárgy: A 2025/2026-os tanévre tervezett általános iskolai felvételi körzethatárok véleményezése**

**Előterjesztő: Keszericze István polgármester**

**Tisztelt Képviselő-testület!**

A nemzeti köznevelésről szóló 2011. évi CXC. törvény (továbbiakban: Nkt.) 50.§ (8) bekezdése értelmében: *„A területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.”*

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: EMMI rendelet) 24. § (1) bekezdése az alábbiakat tartalmazza: *„*A felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, az illetékes tankerületi központokat, valamint az [Nkt. 50. § (10) bekezdése](https://www.optijus.hu/optijus/lawtext/A1100190.TV%22%20%5Cl%20%22sidlawrefP%2850%29B%2810%29) szerinti esetben a nemzetiségi önkormányzatot a kijelölt körzetek tervezetéről.*”* Az EMMI rendelet 24. § (1.a) bekezdése szerint: *„A települési önkormányzat a véleményéről, az [Nkt. 50. § (10) bekezdése](https://www.optijus.hu/optijus/lawtext/A1100190.TV/tvalid/2020.1.1./tsid/lawrefP%2850%29B%2810%29%22%20%5Ct%20%22_blank) szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.”*

A jogszabályi előírások alapján a Kaposvári Tankerületi Központ (a továbbiakban: KTK) 2023. november 25. napján a TK/139/KOZNEVO/00309-32/2024. számú levelében tájékoztatta a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatokat a kijelölt körzetek tervezetéről. A KTK Berzence nagyközség vonatkozásában a Berzencén működő Kavulák János Általános Iskolát határozta meg kötelező felvételt biztosító intézményként.

Az EMMI rendelet 24. § (1a) bekezdése szerint **a települési önkormányzat a véleményéről**, a tankerületi központ, valamint az Nkt. 50. § (10) bekezdése szerinti esetben a nemzetiségi önkormányzat az egyeztetésről vagy a körzethatár módosítását kezdeményező javaslatáról **február 15. napjáig tájékoztatja a KTK-t**.

Az EMMI rendelet 24. § (1b) bekezdése szerint a KTK az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot.

Egyetértés hiányában vagy körzethatár-módosítást kezdeményező javaslattétel esetén a KTK jelöli ki a felvételi körzeteket február utolsó napjáig.

Amennyiben az egyeztetés nem vezetett eredményre, úgy az érintett körzet vonatkozásában adott véleményekről és oktatásszervezési adatokról az illetékes KTK részletes, írásbeli tájékoztatást ad február utolsó napjáig az oktatásért felelős miniszter részére az Nkt. 50. § (8) bekezdése szerinti döntés meghozatalához.

**Fenti jogszabályok figyelembevételével Berzence Nagyközség Önkormányzatának véleményét az iskolák felvételi körzethatárainak tervezetéről a KTK-nak 2025. február 15. napjáig kell megküldeni.**

Kérem a Tisztelt Képviselő-testületet, hogy az előterjesztést tekintse át, és fogadja el az alábbi határozati javaslatot.

**Határozati javaslat:**

**.../2025.(I.28.) sz. képviselő-testületi határozat: Berzence Nagyközség Önkormányzatának véleménye a Berzencén működő Kavulák János Általános Iskola felvételi körzethatárának tervezetéről**

Berzence Nagyközség Önkormányzat Képviselő-testülete a nemzeti köznevelésről szóló 2011. évi CXC. törvény (a továbbiakban: Nkt.) 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1a) bekezdésében meghatározott feladatkörében eljárva az alábbi határozatot hozza:

1.) A Berzencén működő Kavulák János Általános Iskola felvételi körzethatárának Berzence Nagyközség közigazgatási területére történő megállapítását támogatja.

2.) Felkéri a polgármestert, hogy a testület határozatáról tájékoztassa a Kaposvári Tankerületi Központot.

**Felelős:** Keszericze István polgármester

**Határidő:** 2025. február 15.

**A végrehajtásban közreműködik**: Boti Ferenc jegyző

Berzence, 2024. december 12.

|  |  |
| --- | --- |
|  | Keszericze István |
|  | polgármester |